Dav eo d'ar merc'hed gouzout gant ar vicher-se emaint ba' « bed ar baotred ».Ret eo dezho anavezout mat ar REOLENNOU ha dreist holl kompren mat pelec'h emañ o lec'h. Er vicher, ur bern paotred a soñj lar ar  merc'hed blenierez a zo « divergont ». Da skouer 'benn debriñ e peoc'h en ur « resto routier » eo dav d'ar plac'h n'em lakaat deus taol gant tud all, non pas mont he-unan en ur c'horn, non pas kregiñ da gomz met respont en un doare berr ha STRIZH d'ar goulennoù hepken. 'Blam da se ne vez ket stank ar merc'hed er « resto routier »'lar Yvette. Ar blenierez a ra beajoù hir 'n'eus eur ebet evit debriñ, 'vit kousket ha start eo dezhi 'wechoù kavout ul lec'h 'vit 'n'em walc'hiñ ha cheñch dilhad.